

****



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΊΟ ΥΓΕΙΑΣ

**ΔΙΟΙΚΗΣΗ 6ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ**

ΠΕΛΟΠΟΝΝΗΣΟΥ- ΙΟΝΙΩΝ ΝΗΣΩΝ - ΗΠΕΙΡΟΥ & ΔΥΤΙΚΗΣ ΕΛΛΑΔΑΣ

ΓΡΑΦΕΙΟ ΔΙΟΙΚΗΤΗ

Πάτρα, 15-10-2024

**ΔΕΛΤΙΟ ΤΥΠΟΥ**

Ο μήνας Οκτώβριος έχει θεσμοθετηθεί διεθνώς ως μήνας πρόληψης, ενημέρωσης και ευαισθητοποίησης για τον καρκίνο του μαστού. Η 6η ΥΠΕ υπό το συντονισμό του Υπουργείου Υγείας, συμμετέχει στη διεθνή εκστρατεία για την ευαισθητοποίηση του πληθυσμού έναντι της πρώτης αιτίας θανάτου από καρκίνο στις γυναίκες, που είναι ο καρκίνος του μαστού.

Πιο συγκεκριμένα, στο νομό Αιτωλοακαρνανίας, στο Αγρίνιο την Τετάρτη 16 Οκτωβρίου κατά τις πρωινές ώρες λειτουργίας της δομής η διεπιστημονική ομάδα της 2ης ΤΟΜΥ Αγρινίου (Γαβαλούς) στα πλαίσια υλοποίησης του Εθνικού Προγράμματος Προσυμπτωματικού Ελέγχου « Φώφη Γεννηματά »,πρόκειται να προχωρήσει σε δράσεις ενημέρωσης για την πρόληψη του καρκίνου του μαστού.Συμπληρωματικά για όσες γυναίκες το επιθυμούν θα συνταγογραφείται παραπεμπτικό για μαστογραφία**.**

Οι προληπτικές εξετάσεις έχουν οδηγήσει πολλές φορές στην έγκυρη διάγνωση και στην άμεση αντιμετώπιση, με αποτέλεσμα να έχουν σωθεί ανθρώπινες ζωές. Η πρόληψη είναι ζήτημα ΖΩΗΣ!!